
הנדון: בקשה לפי חוק חופש המידע, התשנ"ח-1998

בהתאם לפנייתכם מתאריך 6/9/2018, וענייניה קבלת מידע סטטיסטי על פרויקט מחיר למשתכן.
נוסח הבקשה המלא מובא כעת:
" מבוקש מידע סטטיסטי על דירות שנמסרו בפועל במסגרת מחיר למשתכן ומחיר מטרה.
עבור הדירות אשר נמסרו בפועל, מבוקשים הנתונים הבאים:
1. מספר הדירות שנמסרו, סה"כ ובחלוקה לפי פרויקטים/ערים/אזורים
2. ממוצע, חציון וערכי מינימום/מקסימום של הזמן בין מועד זכיית היזם לבין מועד מסירת המגרש לידי היזם
3. ממוצע, חציון וערכי מינימום/מקסימום של הזמן בין מועד מסירת המגרש לידי היזם לבין מועד קבלת טופס 4
4. ממוצע, חציון וערכי מינימום/מקסימום של הזמן בין מועד קבלת טופס 4 לבין מועד מסירת הדירה בפועל לרוכשים
5. ממוצע, חציון וערכי מינימום/מקסימום של הפרש הזמנים בין משך הבנייה בפועל (קבלת המגרש עד מסירת הדירה) לבין משך הזמן לבנייה שהוגדר בחוזה הבנייה (החוזה בין היזם לרמ"י)
6. מספר ואחוז הדירות/פרויקטים שלגביהם ניתנה ליזם הארכת זמן לבנייה מעבר לזמן שנקבע בחוזה הבנייה
7. האם ניתנו קנסות ליזמים על אי עמידה בלוח הזמנים?".

תשובת הגורם המקצועי במשרד:
שלום רב.
להלן הנתונים אותם ביקשת לקבל. 
יש לציין, כי הנתונים נכונים למכרזי משרד הבינוי (ולא רשות מקרקעי ישראל), וכן שאינם מעודכנים לחלוטין (בעיקר נתונים הנובעים מהשטח).
עוד יש לציין כי אין בידי המשרד נתון על קבלת הדירה בפועל, משום שלא כל הרוכשים בפרויקט מקבלים את הדירה באותו תאריך- חלקם מסיבות בירוקרטיות מול הקבלן, הבנק ועוד. חלקם עקב בעיות כלכליות שונות וחלקם בגלל שהדירות אינן מוכנות כולן בדיוק באותו היום. אי לכך אין בידי המשרד נתון זה לספק.

להלן הנתונים:
דירות בשלב מסירה / אכלוס: 1011
הפרש בימים בין תאריך זכיית היזם למסירת הקרקע בפועל: 384.6643. חציון: 178. מינימום: 83. מקסימום: 774.
הפרש בימים בין תאריך מסירת הקרקע בפועל לקבלת טופס 4 בפועל: 851.4. חציון: 892. מינימום: 603. מקסימום: 985.
6. הנתון המבוקש אינו תחת משרד השיכון והבינוי, אלא תחת המחוזות. יש לפנות בשאילתא אליהם.
7. כן










 
בכבוד רב,
מאיה שטיין
מנהלת תחום ביצוע וממונה על העמדת מידע לציבור

